《似法椿长老》
宋代·陈著

山林有福足慈云，一耐中閒百废新。
诗榻话香来雅伴，斋钟声好撼禅邻。
红颜药力如平日，青眼梅花又小春。
欲赞法身安稳处，年年松竹长精神。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。